Lykskouings baat nie dié op wie dit uitgevoer word nie. (Maar dit het nut: dit hou minstens die lewendes langer aan die lewe.)
Maak jouself onmisbaar, en jy sal bevordering ontvang. Tree op asofjy onvervangbaar is, en jy loop die gevaar om die trekpas te kry. (In hierdie ou wêreld is dit naamlik noodsaaklik om ambisieus te wees, maar dit is fataal om dit te duidelik te laat blyk.)
'n Bult word nie minder steil wanneer jy uitstel om hom te klim nie. (Inteendeel, uitstel kos ook energie.)
As ek met jou 'n grap maak, moenie kwaad word nie; weet dat jy my vriend is. (Met my vyande maak ek geen grappe nie.)